kardosdrur/scandi-wiki huggingface dataset:
Cosimo de' Medici

Cosimo de' Medici (27. september 1389 – 1. august 1464) var en italiensk bankmand, politiker og mæcen i bystaten Firenze.

Cosimo var søn af Giovanni de' Medici, som grundlagde Medici-banken i 1397. Han blev uddannet inden for de humanistiske videnskaber og var stærkt religiøs.

Cosimo de' Medici overtog ledelsen af banken ved sin fars død i 1420. Efter en magtkamp blev han forvist fra Firenze i 1433, men han fik tilladelse til at komme tilbage allerede året efter, da de offentlige finanser led uden Medicis bankvirksomhed i byen. Han var derefter den mægtigste mand i Firenze frem til sin død.

Bankens virksomhed blev kraftigt udvidet under de' Medicis ledelse, og filialer blev åbnet i blandt andet Genève, Milano, London og Brussel. Tidligere har banken haft kontorer i Rom, Venezia og Napoli. Formidling af betalinger til pavestolen var en vigtig del af virksomheden. Særlig i første del af de' Medicis liv gik banken strålende. Indtægterne fra banken blev blandt andet brugt til at købe støtte blandt befolkningen, hvilket sikrede de' Medicis politiske magt.

En stor del af de' Medicis indtægter blev brugt til sponsering af kunst, arkitektur og litteratur. Midler fra de' Medici bekostede blandt andet renovering af San Marco-klosteret i Firenze.

Se også 
 Medici – om Medici familien.

Eksterne henvisninger 

Personer i Italiens historie
Personer fra renæssancen
Erhvervsfolk fra Italien
Personer fra Firenze
Cosimo de'
AC3Filter

AC3Filter er et open source AC3 DirectShow-lydkodningsfilter og anvendes til at afkode lydspor gemt i AC3-formatet. Det kan eksempelvis være en musikfil eller lyden på en DVD.

AC3Filter kan frit downloades og efter endt installationen burde alle medieafspillere (eksempelvis Windows Media Player) på den pågældende computer, være i stand til at afspille AC3-kodet lyd korrekt.

Hovedtræk 

 Equalizer
 Spectrum analyzer
 Sample rate conversion

Referencer 

Officielle hjemmeside

Eksterne henvisninger 

Microsoft Windows
Software efter styresystem
Software fra Microsoft
Fri software
Frie audio codecs
Multimedieprogrammer til Windows
Man vs. Machine

Man vs. Machine er et album med rapperen Xzibit. Det blev udgivet den 1. oktober 2002 og er hans fjerde album der er blevet udgivet. Særlige gæster: bl.a. Dr. Dre, Snoop Dogg, Eminem, M.O.P., og Nate Dogg. Producenter på albummet er Ric Rock, Bink, Rockwilder, Erick Sermon, DJ Premier, og Dr. Dre (som også var executive producer).

Rapalbum
Album fra USA
Humanistisk Samfund

Humanistisk Samfund er en dansk forening, der arbejder for at udbrede det humanistiske livssyn samt et sekulært samfund. Medlemstallet er ca. 2000 (august 2020). Foreningens forperson er Lone Ree Milkær. 

Foreningen blev stiftet i august 2008. Dens formål er at arrangere ceremonielle handlinger som bryllupper, begravelser, navngivninger og konfirmationer på et ikke-religiøst grundlag. Handlingerne forestås af nogle af foreningens medlemmer, der har gennemgået en intern uddannelse. 
Humanistisk Samfund arbejder desuden for en adskillelse af kirke og stat, således at Folkekirken blandt andet fratages sine opgaver vedrørende personregistrering, og at der gennemføres en ligestilling mellem alle trossamfund og livssynssamfund i Danmark. 
Humanistisk Samfund betragter  i Norge som sin søsterorganisation. 

Foreningen har lokalafdelinger i Viborg, Aalborg, Aarhus og København. 

Humanistisk Samfund er medlem af International Humanistisk-Etisk Union, IHEU og European Humanist Federation, EHF.

Ceremonier

Humanistisk konfirmation 

Humanistisk Samfund har siden 2010 hvert år afholdt humanistisk konfirmation efter norsk, tysk, hollandsk og skotsk forbillede. Konfirmationen betragtes som en styrkelse af den unge i etiske og moralske spørgsmål, samt undervisning i menneskerettighederne, identitet og seksualundervisning og en fejring af denne begivenhed.

Forberedelsen indeholder kurser, undervisning og afsluttes med en fælles ceremoni, hvor man fejrer overgangen fra barndom til ungdom.

Antallet af humanistiske konfirmerede i Danmark er steget fra 11 i 2010 til ca. 200 personer i 2018.

Andre ceremonier
I forbindelse med Folketingets åbning har foreningen siden 2018 afholdt en humanistisk ceremoni efter gudstjenesten for folketingsmedlemmerne, hvor folketingsmedlemmerne kan deltage. I forbindelse med Folketingets åbning 2021 havde foreningen ansøgt om at få ceremonien på det officielle program, hvilket blev afvist af formanden for Folketinget Henrik Dam Kristensen.

Referencer

Eksterne henvisninger
 Humanistisk Samfunds hjemmeside

Foreninger fra Danmark
Etableret i 2008
Keith Floyd

Keith Floyd (28. december 1943 – 14. september 2009) var en engelsk TV-kok på BBC.

Eksterne henvisninger 
 Official Website

Tv-personligheder fra Storbritannien
Kokke fra Storbritannien
Maven

Maven var et slagterkvarter som frem til 1917 lå hele vejen rundt om ruinen af den gamle Nikolaj Kirke, på Nikolaj Plads i København, som delvist nedbrændte under Københavns brand 1795.

Magistraten i København fandt i starten af 1800-talet forholdene rundt om ruinen under al kritik. I 1810 fik slagterne på Højbro Plads tilladelse til at flytte deres boder til det tidligere kirkegårds område omkring ruinen af Nikolaj Kirke. Pladsen var fyldt med træskure og boder, i hvilke slagtere, amagere, høkere og kallunsmænd havde deres meget primitivt indrettede butikker og håndværkere brugte stedet som lagerplads. I alt fandtes der i 1842 82 boder og stadepladser på pladsen. Slagterboder lå ved denne tid også på Gråbrødretorv, på Nytorv og på Gammeltorv, men pladsen havde med tiden blevet for trang så arkitekten C. F. Hansen (1756-1845) foreslog allerede i midten af 1820'erne et projekt for opførelse af var en række slagterboder i lave basarbygninger omkring Nikolaj Kirke, Men det gik en del år, inden man besluttede sig for at rydde pladsen og indrette nye boder. Først i årene 1845-1846 rejstes de egentlige slagterboder opført i støbejern og nygotisk stil, tegnnet af arkitekten P.C. Hagemann (1810-1853) og opført af H.G.F. Holm. Sommeren 1846 stod Hagemanns slagterbutikker klar til indflytning. Hermed fik bystyret næsten opfyldt ønsket om at samle slagterudsalgene på et sted, men der var fortsat et par udsalg på Christianshavn og Vesterbro. Markedsboderne løb langs med Lille Kongensgade, Nikolajgade, Vingårdstræde og Admiralgade. De slagtere der vendte mod gaderne solgte kød af høj kvalitetet, mens dem der vendte mod den centrale gård solgte andenrangs kød. Boderne, i alt 68 større og 10 mindre butikker, blev udlejet til byens slagtere og et mindre antal grønthandlere og benyttedes helt frem til 1917, hvor de blev nedrevet, da man begyndte at opføre den nuværende Nikolaj Kirke. Den største omsætning af kød fandt under denne periode fortsat sted på Nytorv helt frem til 1910, da Flæskehallen i Kødbyen blev taget i brug. Tiden var også løbet fra denne form for detailhandel med kød som fantes i Maven, da det nu længe havde været tilladt at indrette udsalgssteder i private huse.

Storm P.'s far slagtermester Carl Frederik Christian Petersen, som var en af slagterene havde to udsalg i Maven og Storm P. kom i midten af 1890'erne i slagterlære der.

Kilder 
 Fortællinger om Vesterbro 
 Indenfor voldene
 Hovedstadshistorie
 Detailhandelen med kød i København i 1800-årene af Halvor Petersen

Noter

Eksterne henvisninger 
 Film: Slagterboderne på Nicolaj Plads 
 Film: Nedrivning af Maven

Indre By (København)
Slagtere
Nedlagte bygninger, konstruktioner og anlæg i Danmark
Etableret i 1845
Ophørt i 1917
Gotisk arkitektur i Danmark
EM i basketball (mænd)

Europamesterskabet i basketball for mænd er et mesterskab for mandlige basketballlandshold fra Europa. Turneringen arrangeres af FIBA Europe og er afviklet siden 1935, og siden 1947 er mesterskabet blevet spillet hvert andet år – i ulige årstal.

Mesterskaber og medaljevindere

Medaljestatistik

Værtslande og medaljevindere 

Basketball (mænd)
Basketball
Etableret i 1935
Condor

Condor Flugdienst (forkortet: Condor) er et tysk flyselskab med hovedsæde i byen Frankfurt am Main, delstaten Hessen.

Historie 
Selskabet blev etableret 21. december 1955 som Deutsche Flugdienst GmbH, og havde sin første flyvning 28. marts 1956. Da selskabet udelukkende fløj charterflyvninger, fik det hurtigt problemer da dette marked var i negativ vækst. Lufthansa overtog selskabet og 25. oktober 1961 skiftede det navn til Condor Flugdienst. På det tidspunkt bestod flyflåden af fire Vickers Viscount og to Fokker F27 fly.

Fra 1965 til 1969 oplevede Condor en stor vækst, og de skiftede alle deres fly til jetfly. Det første var et Boeing 727 og i 1967 et Boeing 707 samt i 1969 et Douglas DC-8 til flåden. De følgende år kom mange nye maskiner til. I 1973 bestod flåden af 11 Boeing maskiner: 2 Boeing 747, 2 Boeing 707, og 7 Boeing 727

I april 2009 bestod Condor's flåde af følgende fly:
 Airbus A320-200 – 12 stk.
 Airbus A321-200 – 1 stk.
 Boeing 757-300 – 13 stk.
 Boeing 767-300ER – 13 stk.

Eksterne henvisninger 
 
 Condor's officielle hjemmeside

Flyselskaber fra Tyskland
Luftfart i Hessen
Etableret i 1955
Lufthansa Group
Musselmalet

Musselmalet (af tysk Muschel; musling) er en type riflet porcelæn, der er underglasurdekoreret med stiliserede blomstermotiver efter inspiration fra kinesisk porcelæn. 

Det musselmalede porcelæn blev introduceret i 1740'erne i Meissen. Det bredte sig til andre producenter af porcelæn og fajance i Europa, blandt andet Den Kgl. Porcelainsfabrik, der har fremstillet det fra fabrikkens grundlæggelse i 1775. Det musselmalede var det første, fabrikken producerede, hvorfor hvert enkelt stykke bærer tallet 1 sammen med bomærket med de tre bølgelinjer (for Øresund, Storebælt og Lillebælt) og malerens initialer. Mønstret er stiliserede chrysanthemum og potentil med småblade. 

Stellet blev i 1880'erne fornyet og udviklet af Arnold Krog med halvblonde- og helblondekanter, der er gennemhullede. Bing & Grøndahl har også produceret musselmalet porcelæn. Selv om mange lande har produceret musselmalet porcelæn, fremstår det i dag som typisk dansk.

Royal Copenhagen lancerede i 2000 stellet Blå Mega Riflet, der er designet af Karen Kjældgård-Larsen. Stellets dekorationer er dele af det originale mønster i forstørret udgave. Det blev i 2000 allerførste gang introduceret til salg på det daværende Kunstindustrimuseet i Bredgade. Designeren Karen Kjældgård Larsen fortalte i 2000 om baggrunden for Mussel Mega: Det Musselmalede er en dekoration, som stort set alle genkender og har et forhold til ...fortrolighed, tryghed, mindelser, nostalgi, romantik osv..... Det eksisterer i dag næsten som et ikon, som har utrolig meget historie og fortælling i sig selv. Ikke desto mindre er det interessant at prøve at forny det musselmalede på en måde, hvorpå designet er tro overfor dekorationens egen fortælling.

I og med at jeg forstørrer mønstret, beholder det sin oprindelige form og overordnede opbygning...men en ny verden åbnes samtidig! Blomster og palmetter bliver stærke figurative elementer i en grafisk komposition. Kilde; Antik skrot på facebook.com

Referencer 

Porcelæn

de:Strohblumenmuster
Frederiksberg Sparekasse

Frederiksberg Sparekasse, oprindeligt Sparekassen for Frederiksberg og Omegn var en lokal sparekasse på Frederiksberg, grundlagt 1894. I 1991 blev den overtaget af Bikuben, hvorved FrederiksbergFonden opstod.

Tidligere banker i Danmark
Danske virksomheder etableret i 1894
Ophørt i 1991
Sparekasse
Jørgen Løvland

Jørgen Gunnarsson Løvland (3. februar 1848 i Setesdal – 21. august 1922 i Kristiania) var en norsk politiker, der var Norges statsminister i Stockholm fra 11. marts 1905 til 7. juni samme år og Norges statsminister fra 28. oktober 1907 til 18. marts 1908, valgt for partiet Venstre. Han havde en central rolle under unionsopløsningen i 1905 og blev herefter landets første udenrigsminister.

Løvland var oprindeligt læreruddannet og arbejdede også som sådan i Aust-Agder, men blev i 1880'erne redaktør af Christiansands Stiftsavis. Han blev første gang valgt til Stortinget for Kristiansand i 1885. I perioderne 1898-1899, 1900-1902 og 1902-1903. Fra 1913 til 1915 var han præsident for Stortinget, og fra 1915 til 1920 var han kirke- og undervisningsminister i Gunnar Knudsens anden regering.

Eksterne henvisninger 
 

Norges statsministre
Udenrigsministre fra Norge
Arbejdsministre fra Norge
Kirkeministre fra Norge
Norges statsministre i Stockholm
Storkors af Sankt Olavs Orden
Storkors af Dannebrog
Modtagere af Æreslegionen
Storkorskommandører af Nordstjerneordenen
Nordmænd i 1800-tallet
Nordmænd i 1900-tallet
Frederiksberg Bank

Frederiksberg Bank var en bank på Frederiksberg, etableret 9. december 1898. Den lå på Gammel Kongevej 107 med afdelingskontorer i Falkoner Allé 53 og Valby Langgade. Banken blev åbnet 25. februar 1899, den blev styret af et bankråd og en direktør. Aktiekapitalen var fastsat til 1 mio. kr., hvoraf 600.000 kr. var udbudt og indbetalt.

Kilder 
 J.P. Trap, Kongeriget Danmark...

Tidligere banker i Danmark
Danske virksomheder etableret i 1898
Bank
Deggenhausertal

Deggenhausertal er en kommune i Bodensøens nordlige bagland, omkring ni kilometer nord for Markdorf og Salem i Bodenseekreis i den tyske delstat Baden-Württemberg. Kommunen har  indbyggere ().

Geografi 
Kommunens område strækker sig i det bakkede landskab mellem bjergene Höchsten og Gehrenberg der er 466 og  833 moh. 96 % af kommunens areal er  landbrugs- elller skovområder.

Inddeling 
I kommunen er der seks landsbyer:
 Deggenhausen med 1.020 indbyggere og bebyggelserne Ellenfurt og Obersiggingen.
 Homberg med 753 indbyggere og bebyggelserne  Azenweiler, Burg, Höge, Limpach, Magetsweiler, Möggenhausen, Oberhomberg, Oberweiler, Unterhomberg, Rubacker, Wahlweiler, Wattenberg og Wippertsweiler.
 Roggenbeuren  med 168 indbyggere. 
 Untersiggingen med 812 indbyggere og bebyggelserne Eggenweiler, Eschle, Grünwangen und Riedetsweiler.
 Urnau med 438 indbyggere, og bebyggelsen Fuchstobel.
 Wittenhofen  med 1.009 indbyggere og bebyggelserne Harresheim, Kaltbächle, Lellwangen, Mennwangen, Sinnenberg og Wendlingen.

Historie 
De forskellige landsbyer i den nuværende kommune Deggenhausertal hørte ind til begyndelsen af det 19. århundrede til landgrevskabet Heiligenberg, domkapitlet i Konstanz og til  Kloster Salem. Ved Sekulariseringen og Mediatiseringen  kom de under Baden.

De nuværende landsbyer var ind til den baden-württembergiske kreisreform i 1972 selvstændige kommuner. I  1977 blev  Ellenfurt, som ind til da var en bydel i Heiligenberg, indlemmet i Deggenhausen.

Eksterne henvisninger
Aleksandr Friedmann

Aleksandr Aleksandrovitj Friedmann (, ; født 16. juni 1888 i Sankt Petersborg, Det Russiske Kejserrige, død 16. september 1925 i Leningrad, Sovjetunionen) var en sovjetisk kosmolog, fysiker og matematiker. Friedmann regnes som en af grundlæggerne af den dynamiske meteorologi.

Han fik sin kandidatgrad fra Sankt Petersborgs Statsuniversitet i 1910 og arbejdede derefter som lektor, fra 1918 var han professor ved Perms Statsuniversitet. Fra 1913 arbejdede han desuden på det aerologiske observatorium i Pavlovsk, hvor han efter kort tid blev specialist i meteorologi. Han blev i 1920 ansat ved observatoriet i Petrograd. Kort før sin død blev han leder af observatoriet.

Friedmann er særligt kendt for sine værdifulde bidrag til kosmologien, hvoraf flere var baseret på Einsteins almene relativitetsteori. Han udviklede i 1922 en matematisk beskrivelse af universets dynamiske udvikling, som i dag indgår i Big Bang-teorien. Friedmanns teori bygger på antagelser om homogenitet i fordelingen af stof i rummet og kaldes Friedmann-ligningerne. 

Han døde af tyfus, blot 37 år gammel.

Noter

Eksterne henvisninger 

Fysikere fra Rusland
Matematikere fra Rusland
Professorer fra Rusland
Personer fra Sankt Petersborg
Russere i 1800-tallet
Russere i 1900-tallet
August Lindgren

August "Smart" Ludvig Lindgren (født 1. august 1883 i København, død 1. juni 1945 i København) var en dansk fodboldspiller og murer, som har spillet fire landskampe for Danmark.

Lindgren vandt guldmedalje med det uofficielle danske hold (bestående af spillere fra KBU) i OL 1906 i Athen. I den første kamp blev Smyrna besejret 5-1. I finalen førte Danmark 9-0 ved pausen over Athen, der herefter opgav.
Det blev til en sølvmedalje ved OL 1908 i London.
Han spillede alle det danske holds tre kampe i turneringen. Danmarks første officielle landskamp blev spillet ved OL 1908, og Danmark vandt med Lindgren på holdet 9-0 over Frankrig B. I kampen mod Frankrig B som Danmark rekord vandt med 17-1, scorede Lindgren to mål, til 4-1 i 18. minut og 5-1 i 37. minut. Efter OL i London spillede Lindgen yderligere en landskamp, da Danmark 5. maj 1910 i den første landskamp på dansk grund besejrede OL-mestrene fra England (Storbritannien vandt OL) med 2-1 på KB's baner ved Forum. Lindgren scorede kampens første mål efter 10 minutter.

I sin klubkarriere spillede Lindgren 33 kampe og scorede 44 mål i perioden 1906-1910 for B.93 i København. I 1910 blev han ekskluderet af B.93 som det hed "grundet usømmelig optræden såvel på fodboldbanen som på offentlig gade". Nærmere detaljer herom kendes ikke. Lindgren skiftede herefter tilbage til Olympia, som han kom fra som 23-årig
Han var hovedsaglig angriber, men også en glimrende målmand.
   
Lindgren deltog desuden i udspring 10 meter ved OL i 1906 og placerede sig på en 13. plads ud af 24 deltagere. Som udspringer var han medlem af Olympia i København.

Referencer

Eksterne henvisninger 
 
 B93s spillerprofiler

Fodboldspillere fra Danmark
Fodboldlandsholdsspillere fra Danmark
Fodboldspillere fra B.93
Udspringere fra Danmark
Olympiske sølvmedaljevindere fra Danmark
Personer fra København
Deltagere for Danmark ved de olympiske mellemlege 1906
Fodboldspillere under de olympiske mellemlege 1906
Deltagere for Danmark ved sommer-OL 1908
Fodboldspillere ved sommer-OL 1908
Olympiske fodboldspillere fra Danmark
Ghost (film fra 1990)

Ghost er et amerikansk romantisk drama fra 1990, der blev instrueret af Jerry Zucker, mens manuskriptet blev skrevet af Bruce Joel Rubin. Patrick Swayze, Demi Moore, Tony Goldwyn og Whoopi Goldberg medvirker. Ghost blev nomineret til adskillige Oscars, og vandt i kategorierne Oscar for bedste originale manuskript|bedste originale manuskript og bedste kvindelige birolle (Whoopi Goldberg). Filmen vandt i samme kategori en Golden Globe. 

Filmen har dannet inspiration til en musical, der får premiere i Londons West End.

Handling 
Sam (Patrick Swayze) og Molly (Demi Moore) lever et lykkeligt liv sammen, indtil de en dag udsættes for et røveri, da de går igennem et mørkt stræde. Sam dør af sine kvæstelser, men vælger ikke at gå ind i det lys, der viser sig for ham. Han bliver på jorden som et spøgelse, der er usynligt for alle levende. Kærligheden til Molly lever videre. Han bliver snart klar over, at omstændighederne omkring hans død ikke var som først antaget; der var tale om et mord, der var planlagt af en mand, der stod både ham og Molly nær. Sam må nu advare Molly og fortælle hende hvad der er sket, så hun ikke udsættes for det samme. Men idet han som spøgelse ikke kan komme i kontakt med hende, bruger derfor mediet Oda Mae Brown (Whoopi Goldberg).

Eksterne henvisninger 
 

Romantiske film fra USA
Amerikanske film fra 1990
Dramafilm fra USA
Spøgelsesfilm
Handelskammeret

Handelskammeret var en dansk interesseorganisation for grossister.

Organisationen blev dannet som Det Danske Handelskammer i 1987 ved en fusion af Grosserer-Societetet og Provinshandelskammeret. Navnet ændredes til Handelskammeret i 2000, og i 2002 indgik Handelskammeret og AHTS i organisationen HTS. AHTS brød senere ud igen og fusionerede med Dansk Industri. Det oprindelige Handelskammeret indgik i 2007 fusion med Dansk Handel & Service og dannede organisationen Dansk Erhverv.

Handelskammerets medlemmer var både virksomheder og brancheorganisationer, og også virksomheder indenfor industri og service. Hovedsædet var beliggende i Børsbygningen på Slotsholmen i København.

Etableret i 1987
Brancheforeninger i Danmark
Organisationer fra Danmark
Bjørn Rasmussen

Bjørn Vilhelm Ravn Rasmussen (født 19. maj 1885 i København, død 24. september 1962 i Aarhus) var en dansk fodboldspiller, som spillede fire landskampe for Danmark. 

Rasmussen vandt sølvmedalje ved OL 1908 i London. Han spillede to af det danske holds tre kampe i turneringen. Danmarks første officielle landskamp blev spillet ved OL 1908. Danmark vandt, med Rasmussen på bænken, 9-0 over Frankrig B. I semifinalen mod Frankrig B, som Danmark vandt med 17-1, hvilket fortsat er den største landskampssejr for Danmark, var han med på holdet. 
Hans sidste landskamp blev OL-finalen, hvor Danmark tabte 2-0 mod Storbritannien.

I sin klubkarriere spillede Rasmussen wing i KB.

Eksterne henvisninger 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Kjøbenhavns Boldklub
Olympiske sølvmedaljevindere fra Danmark
Personer fra København
Diadora

Diadora er en italiensk virksomhed der blev stiftet i 1948 af Marcello Danieli. De beskæftiger sig primært med at producere beklædning og tilbehør, til sports- og fritidsaktiviteter. 

Firmaets første produkt var et par klatrestøvler. Siden er der kommet produkter til mange andre sportsgrene. Diadora har været sponsor for en række kendte sportsstjerner.

Referencer

Eksterne henvisninger 

 Diadora's officielle hjemmeside 

Beklædningsvirksomheder fra Italien
Etableret i 1948
Sportsudstyrsproducenter fra Italien
Julie Laurberg

Julie Rasmine Marie Laurberg (født 7. september 1856 i Grenaa, død 29. juni 1925 i Ordrup) var en dansk fotograf.

Hun var datter af prokurator, godsforvalter Peter Adam Severin Laurberg (1819-59) og Johanne Jørgine f. Schou (1824-1907). Som ung stod Laurberg i lære hos portrætmaler og fotograf Leopold Hartmann og tog efter læretiden til udlandet for at gå i dybden med kunsten at fotografere. Hendes første destination var Paris, og senere kom hun til Italien.

I 1895 etablerede hun sig som fotograf i Magasin du Nords nyopførte ejendom på Kongens Nytorv 13. Fra 1907 havde hun fotografatelier sammen med Franziska Gad (1873-1921), der havde været hendes første elev, og som nu blev kompagnon. Julie Laurberg & Gad fik hastigt et godt renommé, og i 1910 opnåede firmaet status som kgl. hoffotograf.

Julie Laurberg var primært kendt som portrætfotograf, men hun tog også del i kvindesagen, bl.a. som medlem af Dansk Kvindesamfund.

Galleri

Eksterne henvisninger 
 

 Julie Laurberg på Kvinfo.dk (Dansk Kvindebiografisk Leksikon)

Danskere i 1800-tallet
Danskere i 1900-tallet
Personer fra Grenaa
Personer i Kraks Blå Bog (afdøde)
Kvinderetsforkæmpere fra Danmark
Kongelige hoffotografer fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Indeks Retail

Indeks Retail A/S er et dansk driftsselskab, der gennem sit ejerskab af Danmarks største boghandlerkæde Bog & idé samt den mindre kæde BOGhandleren er landets suverænt største aktør indenfor detailsalg af bøger. 130 af de ca. 300 boghandlere i Danmark er tilknyttet Indeks Retail. Ligeledes drives konceptet Legekæden af Indeks Retail og mere end 50 butikker er tilsluttet dette koncept. Tilsammen omsætter butikkerne i Indeks Retail for 1,5 mia. og beskæftiger omkring 800 medarbejdere. 

Som kædekontor for de tre frivillige kæder sørger Indeks Retail for indkøb, markedsføring, konceptudvikling og økonomi, mens datterselskabet Indeks Retail butik varetager drift af webshops i de enkelte kædekoncepter. Indeks Retail blev dannet i 2005 ved en fusion af Bøger og Papir og Bog & Idé. BOGhandleren kom til i 2006, mens Indeks Retail i 2007 købte A/S G.E.C. Gads Boghandel. Størstedelen af Gad-bogladerne blev derefter omdannet til Bog & idé-butikker, mens enkelte lukkede. I 2013 blev opkøbet af Legekæden Amba (Legekæden) en realitet. 

Kædekontoreret er beliggende i Horsens, umiddelbart ud til Østjyske Motorvej.

Referencer

Eksterne henvisninger 
 

Etableret i 2005
Detailvirksomheder i Danmark
Hedensted